The Brothers Bloom

The Brothers Bloom er en amerikansk dramakomedie fra 2008. Filmen er skrevet og regissert av Rian Johnson, og har Adrien Brody, Rachel Weisz og Mark Ruffalo i hovedrollene.

 Handling 
Stephen (Mark Ruffalo) og Bloom (Adrien Brody) er to brødre som lever livet som bedragere av millionærer og har gjort det i 25 år. De bedrar millionærene – simpelthen ved å være skuespillere. Stephen er hjernen bak og skriver manus, mens Bloom er antihelten og hovedrolleinnehaveren i historiene. De lurer aldri de samme folkene to ganger, og deres eneste kompanjong er den mystiske Bang Bang (Rinko Kikuchi), som aldri sier et ord, men som er ekspert på å sprenge ting i lufta. Men når Bloom er i trettiårene, får han kalde føtter og vil trekke seg ut, fordi han føler at hans karakterer tar fra ham hans egen identitet, og han vet ikke lenger hva som er virkelig og ikke. Men Stephen overtaler ham til et siste oppdrag, som går ut på å bedra en styrtrik godseierinne i New Jersey, Penelope Stamp (Rachel Weisz). Men mens oppdraget går sin gang, oppstår det flere problemer. For det første: De støter på brødrenes tidligere mentor, nå erkefiende, Diamond Dog (Maximilian Schell), som ønsker hevn. For det andre: Penelope er mer uforutsigbar enn de først antok. For det tredje: Bloom begynner å falle for Penelope, og vil ikke lenger samarbeide i planen.

 Rolleliste 

 Rolle  Skuespiller Bloom  Adrien Brody Penelope Stamp  Rachel Weisz Stephen  Mark Ruffalo Bang Bang  Rinko Kikuchi Curator  Robbie Coltrane Diamond Dog  Maximilian Schell Young Bloom  Zachary Gordon Young Stephen  Max Records Charleston  Andy Nyman The Duke  Noah Segan Rose  Nora Zehetner Bar Patron 1  Joseph Gordon-Levitt (ukredittert] Bar Patron 2  Lukas Haas (ukredittert) Forteller  Ricky Jay

 Trivia 
 Rachel Weisz var den første skuespilleren som skrev under for filmen.
 Tom Cruise fikk en "spesiell takk" i rulleteksten etter filmen, for sin interesse i filmen. Cruise hadde et tre timer langt møte med regissør Rian Johnson, hvor han analyserte manuset og kom med forslag til endringer, og noen av dem tok Johnson til og med til følge. Johnson ville også gjerne ha Cruise med i en av hovedrollene i selve filmen, men skuespilleren hadde allerede et hektisk program med andre filmer og takket nei.

 Eksterne lenker 



Kategori:Filmer fra 2008
Kategori:Romantiske komedier fra USA
Kategori:Dramakomedier fra USA
Kategori:Engelskspråklige filmer